Λούκα Βιλντόζα

Ο Λούκα Βιλντόζα (Luca Vildoza, 11 Αυγούστου 1995) είναι Αργεντινός επαγγελματίας διεθνής καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τη Βίρτους Μπολόνια.

 Σταδιοδρομία 

 Κίλμες (2012–2017) 
Ο Βιλντόζα ξεκίνησε την καριέρα του με την ομάδα της πόλης που γεννήθηκε, την Κίλμες του Πρωταθλήματος Αργεντινής, τη σεζόν 2011-12. Στη συνέχεια έπαιξε στην δεύτερη κατηγορία με την Κίλμες, τη σεζόν 2012–13. Από το 2013 μέχρι το 2017 συνέχισε με την ομάδα στην κορυφαία λίγκα Αργεντινής, αν και την σεζόν 2016-17, ήταν δανεικός από την Μπασκόνια.

 Μπασκόνια (2016–2021) 
μικρογραφία|Ο Βιλντόζα με τη φανέλα της Μπασκόνια|αριστερά|261x261εσ

Το 2016, ο Βιλντόζα υπέγραψε τετραετές συμβόλαιο με την Μπασκόνια του Πρωταθλήματος Ισπανίας. Ωστόσο, η Μπασκόνια τον έδωσε δανεικό πίσω στην Κίλμες για τη σεζόν 2016-17, όπου είχε μέσο όρο 16.9 πόντους και 3.9 ασίστ ανά παιχνίδι. Επανήλθε στην Μπασκόνια τη σεζόν 2017–18 και έκανε ντεμπούτο στην Ευρωλίγκα. Σε 24 παιχνίδια της διοργάνωσης, είχε μέσο όρο 4.5 πόντους, 2 ασίστ και 1.3 ριμπάουντ ανά παιχνίδι. Στο ισπανικό πρωτάθλημα, εμφανίστηκε σε 25 αγώνες και είχε 5.9 πόντους μέσο όρο ενώ σούταρε 50% εντός πεδίας και 40.4% από το τρίποντο. Η Μπασκόνια έφτασε στους τελικούς των Playoffs της ACB εκείνη τη σεζόν και έχασε τον τίτλο από τη Ρεάλ Μαδρίτης με 3-1.
Τη σεζόν 2018–19, ο ρόλος του Βιλντόζα στην ομάδα αυξήθηκε, όπως και τα στατιστικά του, καθώς είχε μέσο όρο 9.1 πόντους και 3.8 ασίστ σε 34 παιχνίδια της Ευρωλίγκα. Τον Μάρτιο του 2019, υπέγραψε επέκταση συμβολαίου με την Μπασκόνια για να παραμείνει μέχρι το τέλος της σεζόν 2023-24. Στο Πρωτάθλημα Ισπανίας, αγωνίστηκε σε 32 αγώνες, έχοντας κατά μέσο όρο 9.3 πόντους ανά αγώνα. Στους προημιτελικούς του ισπανικού πρωταθλήματος, η Μπασκόνια έχασε με 2–0 από τη Σαραγόσα. Στις 30 Ιουνίου 2020, κατέκτησε το πρωτάθλημα Ισπανίας με την Μπασκόνια και αναδείχτηκε MVP των τελικών. Τη σεζόν 2020-21, έπαιξε σε 32 παιχνίδια στην Ευρωλίγκα με  10.3 πόντους, 2 ριμπάουντ, 3.5 ασίστ και 1.6 κλεψίματα σε 25:10.

 Μιλγουόκι Μπακς (2022) 
Στις 6 Μαΐου 2021, ο Βιλντόζα υπέγραψε με τους Νιου Γιορκ Νικς, αλλά έμεινε ελεύθερος στις 3 Οκτωβρίου αφού έπαιξε δύο αγώνες ΝΒΑ Summer League του 2021. Στις 5 Οκτωβρίου, ανακοίνωσε ότι είχε υποβληθεί σε χειρουργική επέμβαση στο δεξί του πόδι.Hola a todos. Les quiero contar que finalmente hoy me operé del pie derecho, que estoy bien y que apenas los doctores me lo permitan, comenzaré con la recuperación para volver a jugar. Estoy tranquilo. Pasé meses difícilese. October 5, 2021.  Ανάρτηση του παίκτη στιο Twitter

Στις 6 Απριλίου 2022, υπέγραψε με τους Μιλγουόκι Μπακς διετές συμβόλαιο. Στις 22 Απριλίου 2022, ο Βιλντόζα έκανε το ντεμπούτο του στο ΝΒΑ στον τρίτο αγώνα μιας σειράς πλέι οφ του πρώτου γύρου εναντίον των Σικάγο Μπουλς. Αποχώρησε κατά τη διάρκεια του τέταρτου δεκαλέπτου στο 8:02. Έκανε ένα σουτ τριών πόντων, πήρε ένα ριμπάουντ, έδωσε δύο ασίστ και έκανε δύο κλεψίματα, καθώς οι Μπακς κέρδισαν με 111-81. Στις 5 Ιουλίου, αποχώρησε από τους Μπακς. Στις 9 Ιουλίου, οι Μπακς τον υπέγραψαν ξανά με δεκαήμερο συμβόλαιο.

 Ερυθρός Αστέρας (2022–2023) 
Στις 14 Οκτωβρίου 2022, υπέγραψε διετές συμβόλαιο με τον Ερυθρό Αστέρα Βελιγραδίου της Αδριατικής Λίγκα και της Ευρωλίγκα. Στο τέλος του μήνα, πήρε το βραβείο του MVP για τον Οκτώβριο στην Αδριατική Λίγκα. Τον Δεκέμβριο του 2022, αναδείχτηκε MVP του μήνα για την Ευρωλίγκα αφού είχε 15.8 πόντους, 4.7 ασίστ, 2.2 κλεψίματα μέσο όρο. Στις 18 Φεβρουαρίου 2023, κατέκτησε το Κύπελλο Σερβίας, αφού ο Ερυθρός Αστέρας νίκησε στον τελικό με 96-79 τη Μέγκα Μπάσκετ. Στις 11 Ιουνίου 2023, κατέκτησε το Πρωτάθλημα Σερβίας κόντρα στην FMP με 2-0 νίκες. Με τη φανέλα του Ερυθρού Αστέρα πραγματοποίησε πολύ καλή σεζόν (2022-23) έχοντας 9.5 πόντους, 1.6 ριμπάουντ, 3.8 ασίστ και 1.4 κλεψίματα, σε 19′ συμμετοχής και 28 παιχνίδια στην Αδριατική Λίγκα και 12.6 πόντους, 2.5 ριμπάουντ, 3.9 ασίστ και 1.4 κλεψίματα σε 24′ συμμετοχής και 29 παιχνίδια στην Ευρωλίγκα.

 Παναθηναϊκός (2023–2024) 
Στις 26 Ιουνίου 2023, ανακοινώθηκε η συμφωνία του με τον Παναθηναϊκό για τα επόμενα τρία χρόνια. Στις 26 Μαΐου 2024, κατέκτησε για πρώτη φορά στην καριέρα του την Ευρωλίγκα, αφού ο Παναθηναϊκός κέρδισε στον τελικό του Final-4 την Ρεάλ Μαδρίτης 95-80. Στις 14 Ιουνίου κατέκτησε για πρώτη φορά το ελληνικό πρωτάθλημα, αφού ο Παναθηναϊκός νίκησε στους τελικούς τον Ολυμπιακό με 3-2, έχοντας ολοκληρώσει ανατροπή από το 0-2. Τη σεζόν 2023-24, είχε 5.7 πόντους (42% στο δίποντο, 37% στο τρίποντο, 76% στις βολές), 1.5 ριμπάουντ, 1.5 ασίστ και 4.5 μονάδες στο σύστημα αξιολόγησης ανά 14:56 σε 28 αγώνες της Ευρωλίγκα και 6.3 πόντους, 3 ασίστ και 1.4 ριμπάουντ ανά 18:07 στο Πρωτάθλημα Ελλάδας.

 Ολυμπιακός (2024–2025) 
Στις 2 Ιουλίου 2024, ανακοινώθηκε επίσημα από τον Ολυμπιακό για δύο χρόνια, αφότου έμεινε ελεύθερος από τον Παναθηναϊκό. Με την φανέλα του Ολυμπιακού ο διεθνής γκαρντ μέτρησε 3.6 πόντους, 1.5 ριμπάουντ και 2.6 ασίστ μέσο όρο σε 18 λεπτά συμμετοχής στo ελληνικό πρωτάθλημα και 4.8 πόντους, 1.5 ριμπάουντ και 2.7 ασίστ μέσο όρο με 36.8% στα τρίποντα σε 18 λεπτά συμμετοχής στην Ευρωλίγκα, όπου έφτασε μέχρι το Final-4.

 Βίρτους Μπολόνια (2025–σήμερα) 
Στις 25 Ιουνίου 2025, υπέγραψε συμφωνία με την ιταλική Βίρτους Μπολόνια.

 Εθνική ομάδα 
Ο Βιλντόζα ήταν μέλος των νεανικών εθνικών ομάδων της Αργεντινής. Έπαιξε με την εθνική ομάδα νέων στο Παγκόσμιο Κύπελλο Under-17 της FIBA 2012. 

Είναι επίσης μέλος της εθνικής ομάδας μπάσκετ της Αργεντινής ανδρών. Με εθνική ομάδα έπαιξε στους Αγώνες ODESUR 2014, στους Παναμερικανικούς Αγώνες 2015, στο Πρωτάθλημα Νότιας Αμερικής 2016 και στο FIBA AmeriCup του 2017.

Το 2019, ήταν μέλος της ομάδας που κέρδισε το χρυσό μετάλλιο στους Παναμερικανικούς Αγώνες στη Λίμα. Ο Βιλντόζα συμπεριλήφθηκε στην αποστολή της Αργεντινής για το Παγκόσμιο Κύπελλο Μπάσκετ 2019 στην Κίνα και πήρε το ασημένιο μετάλλιο, αφού η Αργεντινή ηττήθηκε στον τελικό από την Ισπανία 95-75.

 Τίτλοι-Διακρίσεις 

 Συλλογικοί 

 Μπασκόνια 

 Πρωτάθλημα Ισπανίας: (2019-20)

 Ερυθρός Αστέρας 

 Πρωτάθλημα Σερβίας (2022-23)
 Κύπελλο Σερβίας: (2022-23)

Παναθηναϊκός

 Ευρωλίγκα: (2023-24)
 Πρωτάθλημα Ελλάδος: (2023-24)

Ολυμπιακός

 Πρωτάθλημα Ελλάδος: (2024-25)
 Σούπερ Καπ Ελλάδας: (2024)

 Ατομικοί 

 MVP των τελικών στο Πρωτάθλημα Ισπανίας: (2020)
 Πρώτος στα κλεψίματα στο Πρωτάθλημα Ισπανίας: (2019)
 MVP του μήνα στην Ευρωλίγκα: (Δεκέμβριος 2022)
 MVP του μήνα στην Αδριατική Λίγκα: (Οκτώβριος 2022)
 Ελληνικό All-Star Game: (2023)
 Δεύτερη Καλύτερη πεντάδα στο Πρωτάθλημα Αργεντινής: (2017)

 Παραπομπές 

 Εξωτερικοί σύνδεσμοι 

 Luca Vildoza στο acb.com 
 DLuca Vildoza  στο draftexpress.com
 Ο Λούκα Βιλντόζα στο euroleague.net
 Ο Λούκα Βιλντόζα στο fiba.com
 Ο Luca Vildoza στο latinbasket.com


Κατηγορία:Αργεντινοί καλαθοσφαιριστές
Κατηγορία:Ιταλοί καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Αργεντινής
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Αθλητές στους Παναμερικανικούς Αγώνες 2019
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Πρωταθλήματος Αργεντινής
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές του NBA
Κατηγορία:Αργεντινοί καλαθοσφαιριστές στο NBA
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Λέγκα Μπάσκετ Σέριε Α